SL Uradni list Evropske unije L 261/3

UREDBA KOMISIJE (EU) 2016/1726

z dne 27. septembra 2016

o spremembi Priloge IV k Uredbi Evropskega parlamenta in Sveta (ES) št. 396/2005 glede karvona, diamonijevega fosfata, Saccharomyces cerevisiae, sev LAS02, in sirotke

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 5(1) Uredbe,

ob upoštevanju naslednjega:

(1) Za karvon, diamonijev fosfat, Saccharomyces cerevisiae, sev LAS02, in sirotko niso bile posebej določene mejne vrednosti ostankov (MRL). Ker navedene snovi niso bile vključene v Prilogo IV k Uredbi (ES) št. 396/2005, se zanje uporablja privzeta vrednost 0,01 mg/kg, določena v členu 18(1)(b) navedene uredbe.

(2) Evropska agencija za varnost hrane (v nadaljnjem besedilu: Agencija) je glede snovi karvon ugotovila (2), da je navedeno snov (d-/l-karvon v razmerju najmanj 100:1) ustrezno vključiti v Prilogo IV k Uredbi (ES) št. 396/2005.

(3) Diamonijev fosfat je odobren kot osnovna snov v skladu z Uredbo (ES) št. 1107/2009 Evropskega parlamenta in Sveta (3). Ob upoštevanju Izvedbene uredbe Komisije (EU) 2016/548 (4) Komisija meni, da je navedeno snov ustrezno vključiti v Prilogo IV k Uredbi (ES) št. 396/2005.

(4) Agencija je glede snovi Saccharomyces cerevisiae, sev LAS02, ugotovila (5), da je navedeno snov ustrezno vključiti v Prilogo IV k Uredbi (ES) št. 396/2005.

(5) Sirotka je odobrena kot osnovna snov v skladu z Uredbo (ES) št. 1107/2009 Evropskega parlamenta in Sveta. Ob upoštevanju Izvedbene uredbe Komisije (EU) 2016/560 (6) Komisija meni, da je navedeno snov ustrezno vključiti v Prilogo IV k Uredbi (ES) št. 396/2005.

(6) Uredbo (ES) št. 396/2005 bi bilo zato treba ustrezno spremeniti.

(7) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1

V Prilogi IV k Uredbi (ES) št. 396/2005 se po abecednem vrstnem redu vstavijo naslednji vnosi:

„diamonijev fosfat“,

„Saccharomyces cerevisiae, sev LAS02“

in „sirotka“.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 27. septembra 2016 Za Komisijo Predsednik Jean-Claude JUNCKER

(1) UL L 70, 16.3.2005, str. 1.

(2) Evropska agencija za varnost hrane, 2016. Izjava o oceni pesticidne aktivne snovi karvon (d-/l-karvon v razmerju najmanj 100:1) za vključitev v Prilogo IV k Uredbi (ES) št. 396/2005. EFSA Journal 2016;14(2):4405, 14 str. doi:10.2903/j.efsa.2016.4405.

(3) Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL L 309, 24.11.2009, str. 1).

(4) Izvedbena uredba Komisije (EU) 2016/548 z dne 8. aprila 2016 o odobritvi osnovne snovi diamonijev fosfat v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL L 95, 9.4.2016, str. 1).

(5) Evropska agencija za varnost hrane, 2015. Sklep o strokovnem pregledu ocene tveganja pesticidov z aktivno snovjo Saccharomyces cerevisiae, LAS02. EFSA Journal 2015;13(12):4322, 29 str. doi:10.2903/j.efsa.2015.4322.

(6) Izvedbena uredba Komisije (EU) 2016/560 z dne 11. aprila 2016 o odobritvi osnovne snovi sirotka v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL L 96, 12.4.2016, str. 23).